CELEX: 22010D0055
Language: hu
Date: 2010-04-30 00:00:00
Title: Az EGT Vegyes Bizottság 55/2010 határozata ( 2010. április 30. ) az Európai Gazdasági Térségről szóló megállapodás XX. mellékletének (Környezet) módosításáról

15.7.2010   
            
            
               HU
            
            
               Az Európai Unió Hivatalos Lapja
            
            
               L 181/23
            
         AZ EGT VEGYES BIZOTTSÁG 55/2010 HATÁROZATA
   (2010. április 30.)
   az Európai Gazdasági Térségről szóló megállapodás XX. mellékletének (Környezet) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XX. mellékletét a 2010. március 12-i 27/2010 EGT vegyes bizottsági határozat módosította (1).
            
         
               (2)
            
            
               Az Európai Közösségen belüli térinformációs infrastruktúra (INSPIRE) kialakításáról szóló, 2007. március 14-i 2007/2/EK európai parlamenti és tanácsi irányelvet (2) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás XX. melléklete az 1i. pont (az Európai Parlament és a Tanács 2004/35/EK irányelve) után a következő ponttal egészül ki:
   
               „1j.
            
            
               
                  32007 L 0002: Az Európai Parlament és a Tanács 2007/2/EK irányelve (2007. március 14.) az Európai Közösségen belüli térinformációs infrastruktúra (INSPIRE) kialakításáról (HL L 108., 2007.4.25., 1. o.).
               Az irányelv rendelkezéseit e megállapodás alkalmazásában a következő kiigazításokkal kell értelmezni:
               
                           a)
                        
                        
                           Az EFTA-államok tekintetében a 6. cikk a) pontjában, a 6. cikk b) pontjában és a 7. cikk (3) bekezdésében említett határidőket úgy kell érteni, hogy azok az említett cikkekben hivatkozott végrehajtási szabályok EGT-megállapodásba történő belefoglalásáról szóló EGT vegyes bizottsági határozat(ok) hatályba lépésének időpontjától kezdődnek.
                        
                     
                           b)
                        
                        
                           Az EFTA-államok tekintetében a 21. cikk (2) bekezdésében, a 21. cikk (3) bekezdésében és a 24. cikk (1) bekezdésében említett határidők, amelyek az irányelv hatályba lépésétől kezdődnek, úgy értendők, mint amelyek az irányelv EGT-megállapodásba való foglalásáról szóló 2010. április 30-i 55/2010 EGT vegyes bizottsági határozat hatályba lépésétől kezdődnek.”
                        
                     
         2. cikk
   A 2007/2/EK irányelvnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2010. május 1-jén lép hatályba, feltéve hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának az EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2010. április 30-án.
      
         
            az EGT Vegyes Bizottság részéről
         
         
            az elnök
         
         Alan SEATTER
      
   
   
      (1)  HL L 143., 2010.6.10., 20. o.
   
      (2)  HL L 108., 2007.4.25., 1. o.
   
      (3)  Alkotmányos követelmények fennállását jelezték.